
   	МИНИСТЕРСТВО НА ОКОЛНАТА СРЕДА И ВОДИТЕ
	
        	РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА



С Ъ О Б Щ Е Н И Е

Във връзка с внесено в РИОСВ – Враца от инвестиционно предложение (ИП) за: “Поставяне, оборудване и експлоатация на модулна мандра и модулен кланичен пункт за ДПЖ с транжорна, както и монтаж на две фотоволтаични системи с акумулаторни батерии за собствено потребление върху покривните пространства на двата модулни обекта“, в ПИ 73643.81.34 по КККР на с. Търнава, общ. Бяла Слатина, обл. Враца,  възложител: „СЕВЕРОЗАПАД - 2016“ ООД, с. Мраморен, общ. Враца, на основание чл. 5, ал. 2 от Наредбата за ОВОС, РИОСВ- Враца уведомява за следното:

 І. По отношение на изискванията на глава шеста, раздел трети на Закона за опазване на околната среда (ЗООС): 
Инвестиционното предложение е ново и предвижда:
1. За модулна мандра с. Търнава: Поставяне и оборудване на модулен обект за приемане, обработка и преработка на сурово овче мляко. В обекта ще се произвеждат бяло саламурено сирене и кисело мляко. Производствената сграда ще бъде изградена от пет конструктивно и технологично свързани модула, с общи габарити 17.05х12.08х2.90 и застроена площ около 211 кв. м. Ще бъдат изградени необходимите водопроводни, електрически и канализационни инсталации. 
Максималния производствен капацитет на обекта е  5 000 литра сурово овче мляко дневно. Основните технологични процеси включват приемане на сурово мляко, приема не  опаковки, приемане на сол, производство на бяло саламурено сирене, производство на кисело мляко, отделяне и съхранение на течни странични животински продукти – суроватка, събиране на твърди животински странични продукти, събиране на битови отпадъци и движение на персонала.  
Производството на бяло саламурено сирене включва пастьоризация и охлаждане на млякото, подсирване, обработка и пресоване, нарязване, осоляване, повишаване на киселинността, зреене, охлаждане, разфасоване, опаковане, съхранение и експедиция. Суроватката ще се отвежда в предназначени за целта резервоари.
Производството на кисело мляко включва пастьоризация на млякото при температура 92-940 С, задържане и охлаждане. Млякото ще се подава в заквасочници, след което ще се дозира в разрешени опаковки. Напълнените опаковки ще се поставят в термостатни камери, след което ще се извърши междинно и окончателно охлаждане, съхранение при контролирана температура и експедиция.
2. За модулен кланичен пункт с. Търнава: поставяне върху подготвена площадка на модулен кланичен пункт за добив, охлаждане, съхранение и транжиране  на месо от дребни преживни животни (ДПЖ). Обектът ще се състои от три модулни секции с обща използвана площ около 105 кв. м. Предвижда се кланична зала с функционално обособени „мръсна“ и „чиста“ зона, помещение за транжиране, камера за бързо охлаждане, хладилно помещение за съхранение, санитарно-битова част, помещение за измиване на инвентар и съдове и обособена зона за временно съхранение на странични животински продукти.
На площадките ще бъдат изградени необходимите вътрешни водопроводни, електрически и канализационни инсталации. 
За нуждите на модулната мандра е предвидена фотоволтаична система с инсталирана мощност 46 kWp и система за съхранение с капацитет 107 kWh, а за модулния кланичен пункт е предвидена фотоволтаична система с инсталирана мощност 13 kWp и система за съхранение с капацитет 21 kWh. Системите ще бъдат разположени върху покривите на съответните производствени модули. Произведената електроенергия ще се ползва изцяло за собствено потребление, без отдаване в електроразпределителната мрежа.
ИП включва и закупуване на едно специализирано транспортно средство за превоз на живи ДПЖ, две специализирани транспортни средства с цистерни за сурово мляко с капацитет да 1.6 t, десет охладителни вани с вместимост 300 l, две охладителни вани с вместимост 800 lл, два танка с вместимост 3 000 l, един танк с вместимост 5 000 l, един хладилен автомобил за млечни продукти и един хладилен камион с тръбен път за трупно месо.
Не се предвижда изграждане на нова външна инфраструктура. Достъпът до имота ще се осъществява по съществуващ обслужващ път.                                                                                                                                                                                                                                                  
ИП не е свързано с добив на природни ресурси. За извършване на строителството ще се използват готови строителни материали, бетон, и метални модулни конструкции. Изпълнението на предвидените дейности не е свързано с използване на взрив.
Водоснабдяването ще се осигури от обществената ВиК мрежа. Не се предвижда изграждане на водовземно съоръжение и водовземане от повърхностни или подземни води.
Производствените и битово-фекалните отпадъчни води ще бъдат разделени от вътрешна канализационно инсталация. Формираните отпадъчни води ще се отвеждат чрез площадкова мрежа към локално съоръжение за събиране и пречистване и ще се извозват периодично от специализирана фирма  за последващо третиране.
Генерираните отпадъци ще се третират съгласно разпоредбите на Закона за управление на отпадъците.
По време на реализацията на ИП не се очакват емисии на вредни вещества във въздуха. 
		Инвестиционното предложение попада в обхвата т.3, буква “а“ и т. 7, буква „б“ и „е“, от Приложение № 2 на ЗООС – предприятия в хранителната промишленост. В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда.
Компетентен орган за  произнасяне с решение е директорът на РИОСВ – Враца, в съответствие с чл. 93, ал. 3 от ЗООС.  
Съгласно изискванията на чл. 4 а, ал. 1 от Наредбата за ОВОС постъпилата документация е изпратена на директора на Басейнова дирекция “Дунавски район” - Плевен (БДДР) за становище, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ)  и планове за управление на риска от наводнения (ПУРН). 
 	Предвид полученото в РИОСВ - Враца становище на БДДР, реализирането на ИП е допустимо спрямо ПУРБ 2022-2027 г. и ПУРН 2022-2027 г. в Дунавски район и спрямо Закона за водите и наредбите към него.
ІІ. По отношение на изискванията на чл. 31 от Закона за биологичното разнообразие:   
След направената проверка, се установи, че мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). Най-близо разположената защитена зона, на 2.8 км, е BG0000508 "Река Скът" за опазване на природните местообитания и на дивата флора и фауна, обявена със Заповед № РД-49/ 17.01.2024 г. на министъра на околната среда и водите (обн. в Държавен вестник, бр. 10 от 0202.2024 г. ). 
Инвестиционното предложение попада под разпоредбите на чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

